b'\n_START_ARTICLE_\nAutoionisering\n_START_PARAGRAPH_\nAutoionisering (etter engelsk: autoionization) er en prosess der atomer eller molekyler spontant emitterer ett av elektronene i et skall, og dermed g\xc3\xa5r fra en tilstand med ladning Z til en tilstand med ladning Z + 1, for eksempel fra en elektrisk n\xc3\xb8ytral tilstand til en enkelt-ionisert tilstand._NEWLINE_Atomer kan autoionisere n\xc3\xa5r enten to eller flere valenselektroner blir eksitert eller ett eller flere elektroner i de indre skallene mangler. I sistnevnte tilfelle kalles prosessen Auger-effekten. Molekyler kan i tillegg oppleve vibrasjonell autoionisering._NEWLINE_Denne prosessen b\xc3\xb8r ikke forveksles med s\xc3\xa5kalt molekyl\xc3\xa6r autoionisering (som faktisk er en type dissosiasjon)._NEWLINE_Autoioniserende tilstander er vanligvis kortvarige og kan dermed beskrives som resonanser snarere enn normale bundne tilstander.'